31999R1070
L 130/18
JURNALUL OFÍCIAL AL UNIUNII EUROPENE
REGULAMENTUL (CE) NR. 1070/1999 AL COMISIEI
din 25 mai 1999
de modificare a anexei la Regulamentul (CE) nr. 1107/96 privind înregistrarea indicațiilor geografice și a denumirilor de origine în conformitate cu procedura prevăzută la articolul 17 din Regulamentul (CEE) nr. 2081/92 al Consiliului
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 2081/92 al Consiliului din 14 iulie 1992 privind protecția indicațiilor geografice și a denumirilor de origine pentru produsele agricole și alimentare (1), modificat ultima dată de Regulamentul (CE) nr. 1068/97 al Comisiei (2), în special articolul 17 alineatul (2),
(1)
întrucât denumirea Фέτα (Feta) notificată de guvernul Greciei în temeiul articolului 17 din Regulamentul (CEE) nr. 2081/92 a fost înregistrată ca denumire de origine protejată prin Regulamentul (CE) nr. 1107/96 al Comisiei (3), modificat ultima dată de Regulamentul (CE) nr. 590/1999 (4);
(2)
întrucât, ca urmare a hotărârii Curții de Justiție din 16 martie 1999, acest regulament a fost anulat, în măsura în care înregistrează Фέτα (Feta) ca denumire de origine protejată; întrucât, în consecință, denumirea în cauză este eliminată din „Registrul denumirilor de origine protejate și al indicațiilor geografice protejate”, precum și din anexa la regulamentul menționat,
ADOPTĂ PREZENTUL REGULAMENT:
Articolul 1
(1) Denumirea Фέτα (Feta) se elimină din „Registrul denumirilor de origine protejate și al indicațiilor geografice protejate”.
(2) În anexa la Regulamentul (CE) nr. 1107/96 se elimină denumirea „Фέτα (Feta) (DOC)” de la rubricile „Brânzeturi” și „Grecia” din partea A, „Produse din anexa II la tratat destinate consumului uman”.
(3) În conformitate cu articolul 17 alineatul (3) din Regulamentul (CEE) nr. 2081/92, denumirea Фέτα (Feta) rămâne protejată la nivel național până în momentul în care se va lua o hotărâre în această privință.
Articolul 2
Prezentul regulament intră în vigoare la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 25 mai 1999.